CELEX: 62008TN0581
Language: el
Date: 2008-12-29 00:00:00
Title: Υπόθεση T-581/08: Προσφυγή της 29ης Δεκεμβρίου 2008 — Perusahaan Otomobil Nasional κατά ΓΕΕΑ — Proton Motor Fuel Cell (PM PROTON MOTOR)

21.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/42
            
         Προσφυγή της 29ης Δεκεμβρίου 2008 — Perusahaan Otomobil Nasional κατά ΓΕΕΑ — Proton Motor Fuel Cell (PM PROTON MOTOR)
   (Υπόθεση T-581/08)
   (2009/C 69/95)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Perusahaan Otomobil Nasional Sdn. BHD (Shah Alam, Μαλαισία) (Εκπρόσωποι: J. Blind, C. Kleiner και S. Ziegler, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Proton Motor Fuel Cell GmbH (Starnberg, Γερμανία).
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 9ης Οκτωβρίου 2008 στην υπόθεση R 1675/2007 1, να δεχθεί την ανακοπή αριθ. 501 306 για όλα τα προϊόντα και τις υπηρεσίες και να απορρίψει την αίτηση καταχωρίσεως κοινοτικού σήματος αριθ. 2 296 408, και
            
         
               —
            
            
               να καταδικάσει το ΓΕΕΑ και, ενδεχομένως, την αντίδικο ενώπιον του τμήματος προσφυγών, στα δικαστικά έξοδα της δίκης, καθώς και στις δαπάνες της προσφυγής ενώπιον του ΓΕΕΑ.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το εικονιστικό σήμα «PM PROTON MOTOR», για αγαθά και υπηρεσίες των κλάσεων 7, 9 και 42 — αίτηση αριθ. 2 296 408
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Καταχωρισμένο υπ' αριθ. 198 564 κοινοτικό λεκτικό σήμα «PROTON» για προϊόντα και υπηρεσίες των κλάσεων 12 και 37· καταχωρισμένο υπ' αριθ. 1 593 201 κοινοτικό εικονιστικό σήμα «PROTON» για προϊόντα και υπηρεσίες των κλάσεων 12 και 37· σειρά σημάτων «PROTON» καταχωρισμένων στο Ηνωμένο Βασίλειο υπ' αριθ. 1 322 343 για υπηρεσίες της κλάσεως 37· καταχωρισμένο στο Ηνωμένο Βασίλειο υπ' αριθ. 2 227 660 εικονιστικό σήμα «PROTON» προϊόντα και υπηρεσίες των κλάσεων 12 και 37· καταχωρισμένο στο Ηνωμένο Βασίλειο υπ' αριθ. 2 182 057 λεκτικό σήμα «PROTON DIRECT» για προϊόντα της κλάσεως 12· καταχωρισμένο λεκτικό σήμα «PROTON» στη Μπενελούξ, Δανία, Φινλανδία, Γερμανία, Ελλάδα, Ιρλανδία, Πορτογαλία και Ισπανία
   
      Απόφαση του τμήματος ανακοπών: Αποδοχή της ανακοπής στο σύνολό της
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών και απόρριψη της ανακοπής
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94 του Συμβουλίου, καθόσον το τμήμα προσφυγών εσφαλμένως έκρινε ότι δεν υφίστατο κίνδυνος συγχύσεως μεταξύ των οικείων σημάτων. Παράβαση του άρθρου 8, παράγραφος 5, του κανονισμού (ΕΚ) 40/94 του Συμβουλίου, καθόσον το τμήμα προσφυγών παρέλειψε να διαπιστώσει ότι το κατά τη διαδικασία ανακοπής αντιταχθέν σήμα απολαύει φήμης στο Ηνωμένο Βασίλειο.